**Изх. № 91-189-39/ 14.11.2016 г.**

**ДО ВСИЧКИ ЗАИНТЕРЕСОВАНИ ЛИЦА**

**Относно:** Получено искане за разяснения по чл. 33, ал. 1 от ЗОП

**УВАЖАЕМИ ДАМИ И ГОСПОДА,**

На основание чл. 33, ал. 2 и ал. 4 от Закона за обществените поръчки и във връзка с постъпило запитване, предлагаме на Вашето внимание следното разяснение, относно открита процедура за провеждане на обществена поръчка с предмет: **„Изпълнение на строителни и монтажни работи за Проект „Интегрирана система за градски транспорт на гр. Русе – 2 етап“, инвестиционен приоритет „Интегриран градски транспорт“ с три обособени позиции:**

**Обособена позиция № 1:**

**Изграждане на пешеходна връзка – надлез между кв. „Родина 3“ и кв. „Чародейка“;**

**Реконструкция и рехабилитация на пешеходен подлез при МГ „Баба Тонка“.**

**Обособена позиция № 2:**

**Изграждане на пешеходна зона по ул. „Чипровци“;**

**Рехабилитация и реконструкция на ул. „Шипка“ в участъка от ул. „Чипровци“ до бул. „България“.**

**Обособена позиция № 3: Реконструкция на бул. „Придунавски“ и рехабилитация на 3 бр. пасарелки,**

с уникален номер в Регистъра по обществените поръчки 00115-2016-0041.

*В приложената от Възложителя Документация за участие в част II. Методика за определяне на комплексната оценка на офертата, т. 2 Характеристика, относима към дейността свързана с изпълнението на строителството: Х2 е написано: „…към предложението задължително следва да се представи график за договора (график за изпълнението на поръчката), в който са посочени срокове за изпълнение за всеки от етапите за изпълнение“*

**ВЪПРОС 1:** *Молим Възложителя да потвърди разбирането ни, че графикът за изпълнение на поръчката е по образец на участника.*

**ОТГОВОР:** Към документацията за участие по настоящата обществена поръчка няма образец на график за изпълнение на поръчката.

**ВЪПРОС 2:** *Молим Възложителя да уточни какво разбира под етапи на изпълнение.*

**ОТГОВОР:** Под етап на изпълнение следва да се разбира отделна дейност, която е част от цялостното изпълнение на предмета на поръчката. Всеки участник следва в техническото си предложение да посочи предлаганите от него етапи на изпълнение, съобразени с предмета на поръчката

**ВЪПРОС 3:** *Молим Възложителя да уточни дали е достатъчно в графика като етапи на изпълнение да бъдат маркирани/посочени основните части съгласно КС /част Архитектура, част Конструктивна, част ЕЛ и т.н. и техните главни точки/, без да се конкретизира всяка една позиция от КС.*

**ОТГОВОР:** Съгласно документацията за участие по настоящата обществена поръчка всеки участник трябва да представи график на договора, в който да посочи идентифицираните от него етапи и срок за изпълнението им. Графикът на договора следва да предоставя информация за последователността и сроковете за изпълнението на дейностите, съобразени с предмета на поръчката.

**Забележка:** Настоящото разяснение е неразделна част от документацията за провеждане на обществената поръчка.

**ПЛАМЕН СТОИЛОВ /П./**

*Кмет на Община Русе*

Вярно с оригинала,подписан на хартия!

Подписът е заличен на основание чл. 42, ал. 5 и чл. 2, ал. 2, т. 5 от ЗЗДЛ.